Balzamas
Apie alkoholinį gėrimą žr. Balzamas (gėrimas). Balzamas (gr. βάλσαμον – „kvapioji derva“) – gamtinis kvapus klampus skystis, kurį sudaro eteriniai aliejai, dervos ir aromatiniai junginiai (vanilinas, cinamono rūgštys, benzenkarboksirūgštis, jų esteriai, aldehidai, ketonai, alkoholiai). Išgaunamas sakinant augalus, presuojant jų lapus, kamienus. Naudojamas medicinoje, optikoje, kosmetikos ir parfumerijos pramonėje. Senovėje balzamai ir kitos medžiagos buvo taip pat naudojamos mirusiųjų balzamavimui.